Φάσμα νευρολογικών επιπλοκών μετά από αλλογενή μεταμόσχευση αιμοποιητικών κυττάρων σε ενήλικες ασθενείς με αιματολογικές νόσους: συστηματική ανασκόπηση και μετα-ανάλυση
Creators: name: Γαβριηλάκη, Μαρία Λάζαρου
Publisher: name: Aristotle University of Thessaloniki
Year: 2019
Subjects: Κλινική Νευρολογία
Επιδημιολογία
Κλινικές δοκιμές
Αιματολογία
Συστηματική ανασκόπηση/ μετα-ανάλυση
Clinical Neurology
Epidemiology
Clinical trials
Hematologic
Systematic review/meta-analysis

description: Πραγματοποιήσαμε μία συστηματική ανασκόπηση και μετα-ανάλυση ώστε να περιγράψουμε τον επιπολασμό και ποικιλομορφία νευρολογικών επιπλοκών που εμφανίζονται σε ενήλικες ασθενείς με αιματολογικές νόσους δέκτες αλλογενούς μεταμόσχευσης αιμοποιητικών κυττάρων. Δευτερογενές καταληκτικό σημείο ήταν η περιγραφή της επιβίωσης των ασθενών. Η βιβλιογραφική αναζήτηση πραγματοποιήθηκε στις ηλεκτρονικές βάσεις Medline, Cochrane Library και Embase τον Μάρτιο του 2019. Η εξαγωγή των δεδομένων και αξιολόγηση της ποιότητας των επιλέξιμων μελετών έγινε από δύο ανεξάρτητους ερευνητές. Από κάθε μελέτη καταγράφηκαν μαζί με τα βασικά χαρακτηριστικά ο επιπολασμός, η χρονική στιγμή εμφάνισης επιπλοκής και η επιβίωση των ασθενών. Από την αναζήτηση στις ηλεκτρονικές βάσεις προέκυψαν 552 μελέτες με 57972 ασθενείς που πληρούσαν τα κριτήρια εισαγωγής στη συστηματική ανασκόπηση. Κατηγοριοποιήθηκαν ανάλογα με τον τύπο: 1 τυχαιοποιημένη κλινική δοκιμή, 2 μελέτες ασθενών-μαρτύρων, 103 κοόρτης (17 προοπτικές, 86 αναδρομικές), 21 σειράς περιστατικών, 425 αναφοράς περιστατικού. Ο κίνδυνος συστηματικού σφάλματος κυμαινόταν από μέτριος έως υψηλός. Οι μελέτες σειράς περιστατικών ήταν χαμηλού κινδύνου. Στη μετα-ανάλυση συμπεριλήφθηκαν με βάση προκαθορισμένα κριτήρια 78 μελέτες. Η πλειοψηφία αφορούσε λοιμώδεις ή φαρμακοεξαρτώμενες επιπλοκές. Ο επιπολασμός των λοιμωδών επιπλοκών ήταν 2.7% (95% ΔΕ 1.9-3.6) και 3.3% (95% ΔΕ 0.8-7.1) στις αναδρομικές και προοπτικές μελέτες κοόρτης αντίστοιχα. Στις αναδρομικές μελέτες κοόρτης, 3.4% (95% ΔΕ 2.1-4.9) των ασθενών παρουσίασαν φαρμακοεξαρτώμενη νευρολογική επιπλοκή ενώ το αντίστοιχο ποσοστό στις προοπτικές κοόρτης ήταν 13% (95% ΔΕ 4.2-24.8). Η ετερογένεια παρέμεινε υψηλή παρά την εφαρμογή του κινδύνου συστηματικού σφάλματος σε αναλύσεις ευαισθησίας. Η μεγάλη ετερογένεια μεταξύ των μελετών, των ειδών των επιπλοκών και των υπό μελέτη πληθυσμών παρεμπόδισαν τον υπολογισμό της θνησιμότητας χρησιμοποιώντας κάποιο μέτρο σύνθεσης αποτελεσμάτων. Συμπερασματικά, παρά το γεγονός ότι η ποιότητα των μελετών στη βιβλιογραφία είναι χαμηλή, η παρούσα συστηματική ανασκόπηση αποτελεί ένα εργαλείο για τους θεράποντες ιατρούς παρέχοντας όλες τις διαθέσιμες αναφορές σχετικά με τον επιπολασμό, την ποικιλία και τον αντίκτυπο στην επιβίωση των νευρολογικών συμβαμάτων σε ενήλικες δέκτες αλλογενούς μεταμόσχευσης αιμοποιητικών κυττάρων
description: Background: We conducted a systematic review and meta-analysis to determine the incidence and variety of neurologic complications of adult recipients of allogeneic hematopoietic cell transplantation (allo-HCT) for hematologic diseases. Secondary outcome was description of survival of this population. Methods: We searched MEDLINE, COCHRANE, EMBASE through March 2019 for all types of primary studies reporting neurologic events in adult recipients of allo-HCT. Two independent reviewers screened, selected, extracted data and assessed risk of bias (RoB). Incidence, timing and survival of patients presenting with any neurologic event were extracted along with baseline study and patients characteristics. Results: We identified 552 eligible studies describing 57.972 patients; one randomized controlled trial, two case-control studies, 17 prospective, 86 retrospective cohort studies, 21 case-series and 425 case-reports. RoB ranged from fair to high although case-series were low-risk. The majority of studies traced infectious or drug-related neurologic manifestations. Infectious neurologic complications were present in 2.7% (95%CI 1.9-3.6) and 3.3% (95%CI 0.8-7.1) of allo-HCT recipients, in retrospective and prospective cohort studies respectively. In retrospective studies, 3.4% (95%CI 2.1-4.9) of patients suffered from drug-related neurologic events. However, in prospective cohorts the equivalent incidence was 13% (95%CI 4.2-24.8). Heterogeneity remained high despite implementation of RoB in sensitivity analyses. High heterogeneity among studies, types of complications and study populations impeded the calculation of any death rate as summary measure. Conclusions: Although this systematic review is based on very-low-quality evidence, it provides physicians with all available data on variety, incidence and impact on survival of neurologic events of adult allo-HCT recipients